stanford-oval/wikipedia huggingface dataset:
Kosmoceratops

| Kosmoceratops |
| --- | --- |

 Myöhäisliitukausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Neornithischia
Osalahko::  †Ceratopsia
Heimo::  †Ceratopsidae
Alaheimo::  †Chasmosaurinae
Suku::  †Kosmoceratops  Sampson et al., 2010
Laji::  richardsoni
Kaksiosainen nimi
 † Kosmoceratops richardsoni  Sampson et al., 2010 
Katso myös
   Kosmoceratops Wikispeciesissä   Kosmoceratops Commonsissa 
Infobox OKNimi-testi OK: 
Kosmoceratops richardsoni (nimen merkitys: ”koristeellinen sarvinaama”) on sukupuuttoon kuollut sarvinaamainen kasvinsyöjädinosaurus. Se eli myöhäisellä liitukaudella Laramidian mantereella, nykyisen Utahin alueella. Sen fossiilit löydettiin vuonna 2010 ja sen nimesi Scott D. Sampson. Sen tunnistaa muista dinosauruksista koristeellisen kallon perusteella.
Kuvaus

Kosmoceratopsin kallo on koristeellisin tunnettu dinosauruksen kallo. Silmien yläpuolella olevat sarvet olivat todella pitkät ja samalla myös tappavan terävät. Ne kaartuvat sivusuuntaan kallosta. Kosmoceratopsilla oli suhteessa muista ceratopseista lyhyin kaulus; se oli noin kaksi kertaa niin pitkä kuin se oli leveä.
Kosmoceretopsin luuranko
Käännös suomeksi
Kota (Intia)

| Kota कोटा |
| --- | --- |

 Kota
 Koordinaatit: 25°11′N, 73°50′E 
Valtio:  Intia
Osavaltio:  Rajasthan
Piirikunta:  Kota
Väkiluku (2011):  1 001 694
 
 kota.rajasthan.gov.in 
Infobox OKVirheellinen NIMI-arvo: 
Kota (hindiksi कोटा) on kaupunki Rajasthanin osavaltiossa Intiassa. Kaupunki on osavaltion kolmanneksi suurin kaupunki asukasluvultaan, siellä asui 1 001 694 ihmistä vuonna 2011.
Kaupunki sijaitsee Chambaljoen rannalla, Delhistä Gujaratiin kulkevan reitin varrella. Se on perinteinen kauppapaikka, missä maataloustuotteet, tekstiilit ja metalliesineet ovat vaihtaneet omistajaa.
Aiheesta muualla

Kuvia tai muita tiedostoja aiheesta Kota (Intia) Wikimedia Commonsissa
Kolonoskopia

Kolonoskopia
Kolonoskopia on paksusuolen tähystys. Toimenpiteen perusteena voivat olla esimerkiksi pitkäaikaiset vatsakivut, muutokset suolen toiminnassa ja veri ulosteessa. Kolonoskopialla voidaan havaita esimerkiksi kasvain tai tulehdus. Toimenpidettä käytetään myös syöpien, hyvänlaatuisten kasvainten ja kroonisten tulehduksellisten suolistosairauksien (Crohnin taudin ja haavaisen koliitin) seurannassa.
Suoli on tyhjennettävä hyvin ennen kolonoskopiaa. Tämä tapahtuu juomalla jo edellispäivänä ulostussainetta veden seassa noin 3-4 litraa. Näin suolen limakalvon tarkastelu helpottuu. Itse toimenpide kestää kahdestakymmenestä minuutista tuntiin.
Yleisesti ottaen kolonoskopia on erittäin turvallinen. Komplikaatioiden riski on arviolta 0,35 prosenttia. Jos kolonoskopiassa poistetaan polyyppi, on komplikaatioiden riski korkeampi, noin 2,3 prosenttia.
Suomessa näitä toimenpiteitä tehdään noin 25 000 vuodessa. Potilaat voivat kokea tutkimuksen epämiellyttävänä tai jopa kivuliaana.
Aiheesta muualla

Kuvia tai muita tiedostoja aiheesta Kolonoskopia Wikimedia Commonsissa
Korppi (vuoden 1943 elokuva)

| Korppi> Le Corbeau |
| --- | --- |

Ohjaaja:  Henri-Georges Clouzot
Käsikirjoittaja:   Henri-Georges Clouzot  Louis Chavance 
Tuottaja:  René Montis
Säveltäjä:  Tony Aubin
Kuvaaja:  Nicolas Hayer
Leikkaaja:  Marguerite Beaugé
Lavastaja:   Andrej Andrejew  Hermann Warm 
Valmistustiedot
Valmistusmaa:  Ranska
Tuotantoyhtiö:  Continental Films
Levittäjä:  Netflix
Ensi-ilta:  28. syyskuuta 1943
Kesto:  92 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Korppi (ransk. Le Corbeau) on ranskalainen elokuva vuodelta 1943. Sen ohjasi Henri-Georges Clouzot.
Korppi kuvattiin aikana, jolloin Ranska oli saksalaisten miehittämä. Elokuvan tuotantoyhtiö Continental Films oli saksalaisten valvonnassa. Sekä Vichyn hallitus että vastarintaliike tuomitsivat elokuvan, koska se leimasi ranskalaiset moraalittomiksi, ja elokuva vedettiinkin nopeasti pois teattereista. Toisen maailmansodan jälkeen Clouzot sai elinikäisen kiellon työskennellä elokuvateollisuudessa, koska elokuvaa väitettiin natsimyönteiseksi, mutta kielto lyhennettiin myöhemmin kaksivuotiseksi.
Juoni

Tuntematon henkilö, joka käyttää salanimeä Korppi, alkaa lähettää ranskalaisen pikkukaupungin asukkaille kirjeitä, joissa hän paljastaa kaupunkilaisten salaisuuksia. Erityisesti Korppi vainoaa lääkäri Rémy Germainia, jota hän syyttää aborttien tekemisestä ja salasuhteista. Korppi myös aiheuttaa sairaalassa olevan potilaan itsemurhan kertomalla hänelle hänen sairastavan syöpää. Germain, hänen lääkäriystävänsä Michel Vorzet ja muut kaupunkilaiset aloittavat jahdin Korpin henkilöllisyyden paljastamiseksi.
Näyttelijät

| 0 | 1 | 2 |
| --- | --- | --- |
|  Pierre Fresnay  | … |  Rémy Germain   |
|  Ginette Leclerc  | … |  Denise Saillens   |
|  Pierre Larquey  | … |  Michel Vorzet   |
|  Micheline Francey  | … |  Laura Vorzet   |
|  Liliane Maigné  | … |  Rolande   |
|  Héléna Manson  | … |  Marie Corbin   |
|  Louis Seigner  | … |  Bertrand   |
|  Antoine Balpêtré  | … |  Delorme   |
|  Jean Brochard  | … |  Bonnevi   |
|  Sylvie  | … |  äiti   |
Lähde:
Arvostelut

Rotten Tomatoes -sivuston mukaan 88% Korpin saamista arvosteluista on ollut myönteisiä. BBC:n kriitikko kutsui vuonna 2003 elokuvaa ”vallankumoukselliseksi teokseksi ja mestarilliseksi trilleriksi”. Toisaalta Chicago Readerin kriitikko syytti Korppia persoonattomaksi ja ihmisvastaiseksi elokuvaksi.
Kolonákin metroasema

| Kolonáki> Κολωνάκι |
| --- | --- |
 Kolonákin metroaseman rakennuspaikka.
 Ateenan metro 
Perustiedot
Metrolinjat:   Linja 4
Sijainti:  37°58′36″N, 23°44′26″E
Paikkakunta:  Ateena, Attika, Kreikka
Kolonákin metroasema (kreik. Κολωνάκι eli Σταθμός Κολωνάκι, Stathmós Kolonáki) on Ateenan metron rakenteilla oleva asema linjalla 4 (oranssi). Se sijaitsee Kolonákin kaupunginosassa Ateenan keskustan itäosassa.
Aseman lähellä sijaitsevat muun muassa Kolonáki-aukio (Plateía Kolonakíou), Benaki-museo ja Kykladisen taiteen museo. Seuraava asema luoteeseen on Akadimía ja itään Evangelismós.
Aiheesta muualla

Kuvia tai muita tiedostoja aiheesta Kolonákin metroasema Wikimedia Commonsissa
Ateenan metro
| --- | --- |
Linja 1:   Pireus  Fáliro  Moscháto  Kallithéa  Távros - Elefthérios Venizélos  Petrálona  Thiseío  Monastiráki  Omónoia  Viktória  Attikí  Ágios Nikólaos  Káto Patísia  Ágios Elefthérios  Áno Patísia  Perissós  Pefkákia  Néa Ionía  Irákleio  Eiríni  Neratziótissa  Maroúsi  KAT  Kifisiá 
Linja 2:   Anthoúpoli  Peristéri  Ágios Antónios  Sepólia  Attikí  Stathmós Larísis  Metaxourgeío  Omónoia  Panepistímio  Sýntagma  Akrópoli  Syngroú-Fix  Néos Kósmos  Ágios Ioánnis  Dáfni  Ágios Dimítrios - Aléxandros Panagoúlis  Ilioúpoli - Grigóris Lamprákis  Álimos  Argyroúpoli  Ellinikó 
Linja 3:   Dimotikó Théatro  Pireus  Maniátika  Níkaia  Korydallós  Agía Varvára  Agía Marína  Aigáleo  Elaiónas  Kerameikós  Monastiráki  Sýntagma  Evangelismós  Mégaro Mousikís  Ampelókipoi  Panórmou  Katecháki  Ethnikí Ámyna  Cholargós  Nomismatokopeío  Agía Paraskeví  Chalándri  Doukíssis Plakentías  Pallíni  Paianía-Kántza  Koropí  Aerodrómio 
Linja 4:   Álsos Veḯkou  Galátsi  Elikónos  Kypséli  Dikastíria  Alexándras  Exárcheia  Akadimía  Kolonáki  Evangelismós  Kaisarianí  Panepistimioúpoli  Ilísia  Zográfou  Goudí
Kosminen perhe

Kosminen perhe on vuonna 2003 perustettu suomenkielinen reggaeorkesteri pääkaupunkiseudulta. Yhtyeen musiikillisina vaikutteina ovat olleet 70-luvun roots ja dub, sekä 80-luvun alun dancehall. Kosmiseen perheeseen kuuluu yhteensä kymmenen jäsentä (2006).
Julkaisut

42 Tarinaa cd-ep (2005)
Muuttakaa/Isoveli cd-s (2004)
Aiheesta muualla

www.myspace.com/kosminenperhe
Kortteslampi

| Kortteslampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Valkeala)
Koordinaatit:  60°58′33″N, 26°50′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskuoja:  oja Lintojaan 
Järvinumero:  14.182.1.004
Mittaustietoja
Pinnankorkeus:  83,4 m  
Pituus:  210 m  
Leveys:  140 m  
Rantaviiva:  0,554 km  
Pinta-ala:  2,051 ha  
Saaria:  ei saaria 
 fiKortteslampi 
Kortteslampi Korteslampi on Kymenlaaksossa Kouvolan Valkealassa, kirkonkylän koillispuolella sijaitseva lampi.
Maantietoa

Lammen pinta-ala on 2,1 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Rapojärven alueeseen (14.182) se kuuluu. Lammen vedenpinnan korkeus on 83,4 metriä mpy.
Kolonós

| Kolonós Κολωνός |
| --- | --- |
 Kolonóksen Pyhän Konstantinoksen (Ágios Konstantínos) kirkko.
 Kaupungin kartta, jossa Kolonós korostettuna.
Kaupunki:  Ateena, Attika, Kreikka
Suuralue:  4.
Koordinaatit:  37°59′43″N, 23°42′55″E
Lähialueet:  Akadimía Plátonos, Metaxourgeío, Peristéri
Kolonós (kreik. Κολωνός) on kaupunginosa Ateenassa Kreikassa. Se sijaitsee Ateenan keskustan luoteispuolella ja kuuluu kaupungin 4. suuralueeseen.
Kolonós on perinyt nimensä antiikin ajan Kolonoksen demoksesta, joka sijaitsi suunnilleen samalla alueella. Kaupunginosassa sijaitsee Kolonos Hippeioksen kukkula (Lófos Ippeíou Kolonoú, m.kreik. Ἵππειος Κολωνός, Hippeios Kolōnos). Se tunnettiin antiikin aikana tällä nimellä (”Hevosten Kolonos”) erotuksena Kolonos Agoraioksesta eli ”Agoran Kolonoksesta”). Kolonos Hippeios oli kreikkalaisessa mytologiassa Oidipuksen kuolin- ja hautapaikka ja esiintyy muun muassa Kolonoksesta kotoisin olleen Sofokleen näytelmässä Oidipus Kolonoksessa.
Kaupunginosan länsipuolella sijaitsee Akadimía Plátonoksen kaupunginosa, eteläpuolella Metaxourgeío ja luoteispuolella Peristérin kaupunki.
Aiheesta muualla

Kuvia tai muita tiedostoja aiheesta Kolonós Wikimedia Commonsissa
Ateenan kaupunginosat ja alueet
Aérides
Ágios Artémios
Ágios Elefthérios
Ágios Loúkas
Ágios Nikólaos
Ágios Panteleímonas
Akadimía
Akadimía Plátonos
Akrópoli
Ampelókipoi
Anafiótika
Anáktora
Asteroskopeío
Attikí
Chílton
Elaiónas
Ellinoróson
Erythrós Stavrós
Evangelismós
Exárcheia
Filopáppou
Girokomeío
Gkázi
Gkráva
Gkýzi
Goudí
Goúva
Ilísia
Kallimármaro
Kansallispuutarha
Kerameikós
Klafthmónos
Kolokynthoú
Kolonáki
Kolonós
Koukáki
Kountouriótika
Kynosárgous
Kypriádou
Kypséli
Lampriní
Lófos Skouzé
Lykavittós
Makrygiánni
Metaxourgeío
Mets
Monastiráki
Néa Filothéi
Neápoli
Néos Kósmos
Omónoia
Pagkráti
Patísia
Pedíon Áreos
Pefkákia
Petrálona
Pláka
Plateía Amerikís
Plateía Koliátsou
Plateía Koumoundoúrou
Plateía Mavíli
Plateía Viktorías
Polýgono
Profítis Daniíl
Profítis Ilías
Promponás
Psyrí
Rizoúpoli
Rouf
Sepólia
Stathmós Larísis
Sýntagma
Thiseío
Thymarákia
Treis Géfyres
Váthi
Votanikós
Záppeio
Kris Bryant

| Kris Bryant |
| --- | --- |

Henkilötiedot
Koko nimi:  Kristopher Lee Bryant
Syntynyt: 4. tammikuuta 1992 (ikä 32) Las Vegas, Nevada
Kansalaisuus:   Yhdysvallat
Baseballpelaaja
Pelipaikka:  Kolmosvahti
Pituus:  195 cm
Paino:  97 kg
Lyöntipuoli:  oikea
Heittokäsi:  oikea
Nyk. joukkue:  Chicago Cubs
Sarja:  MLB
MLB-varaus:  2. varaus, 2013 Chicago Cubs
Pelaajaura
Seurajoukkueet
2015–:  Chicago Cubs
Kristopher Lee "Kris" Bryant (s. 4. tammikuuta 1992 Las Vegas, Nevada) on yhdysvaltalainen baseballpelaaja, joka pelaa MLB-liigan Chicago Cubsissa. Hänen pelipaikkansa on kolmosvahti.
Bryant teki MLB-debyyttinsä kaudella 2015, ja hänet valittiin tulokaskaudellaan National Leaguen vuoden tulokkaaksi. Hän nousi myös välittömästi yhdeksi Chicagon suosituimmista urheilijoista.
Kirstie Alley

| Kirstie Alley |
| --- | --- |
 Kirstie Alley vuonna 1994.
Henkilötiedot
Syntynyt: 12. tammikuuta 1951 Wichita, Kansas
Kuollut: 5. joulukuuta 2022 (71 vuotta)
Näyttelijä
Merkittävät roolit:  Terveydeksi: Rebecca Howe Star Trek II: Khanin viha: Saavik Hei, kuka puhuu Mollie Jensen Hei, kuka puhuu myös: Mollie
Palkinnot
 Hollywood Walk of Fame 
Aiheesta muualla
Viralliset kotisivut
IMDb 
Elonet
Kirstie Louise Alley (12. tammikuuta 1951 Wichita, Kansas – 5. joulukuuta 2022) oli yhdysvaltalainen televisio- ja elokuvanäyttelijä.
Ura

Alley nousi kuuluisuuteen tilannekomediasta Terveydeksi, jossa hän näytteli vuodet 1987–1993. Hän voitti roolistaan niin Emmyn kuin Golden Globenkin. Hänen muita tunnettuja ja Suomessakin nähtyjä tv-sarjoja ovat Veronican salaisuudet (1997–2000), hänen paino-ongelmilleen nauranut televisiosarja Fat Actress (2005), sekä tositelevisiosarja Elämää suurempi Kirstie Alley.
Alley tuli vuonna 2011 toiseksi televisiosarjan Dancing with the Stars 12. tuotantokaudella. Hänet kutsuttiin myös sarjan "all stars" -versioon 2012, tuotantokaudelle 15.
Elokuvista Alley muistetaan parhaiten luultavasti kolmesta komediaelokuvasta John Travoltan kanssa: Hei, kuka puhuu (1989), Hei, kuka puhuu myös (1990) ja Hei, kuka puhuu nyt (1993). Hänen muita tunnettuja elokuvia ovat Star Trek II: Khanin viha (1982), Sokea todistaja (1984), Tarkoituksena tappaa (1988) ja Vaarallinen syrjähyppy (1990). Urastaan Alley on saanut tähden Hollywood Walk of Famelle.
Yksityiselämä

Alley oli naimisissa Parker Stevensonin kanssa vuodet 1983–1997; avioliitosta jäi kaksi adoptoitua lasta. Alley käsitteli myöhemmin sarjassaan Elämää suurempi Kirstie Alley elämäänsä Hollywoodissa kahden teinin yksinhuoltajana.
Alley oli yksi Hollywoodin tunnetuimpia skientologeja, joiden ylläpitämän Narconon-huumeistakuntoutusmenetelmän avulla Alley pääsi irti kokaiiniriippuvuudestaan. Hän on myös kirjoittanut kirjan laihduttamisesta.  Vuonna 2010 Alley toi julkisuuteen oman laihdutustuotteen.
Alley kuoli paksusuolen syöpään 5. joulukuuta 2022.
Filmatisoinnit

| Vuosi | Nimi | Rooli | Lisätietoa |
| --- | --- | --- | --- |
| 1982 | Star Trek II: Khanin viha | Lt. Saavik | Ehdokkuus—Saturn Award -palkinto Paras naissivuosa |
| 1983 | Viimeinen mahdollisuus | Sheila |  |
| 1984 | Taistelu huomisesta  | Barbara |  |
| 1984 | Sokea todistaja  | Claire Simpson |  |
| 1984 | Karkuri | Jackie Rogers | Ehdokkuus—Saturn Award-palkinto Paras naissivuosa |
| 1987 | Koulunkoukkuja | Ms. Robin Bishop |  |
| 1988 | Tarkoituksena tappaa  | Sarah Renell |  |
| 1989 | Hei, kuka puhuu (Look Who’s Talking) | Mollie Jensen |  |
| 1989 | Loverboy | Dr. Joyce Palmer |  |
| 1990 | Kaistapäiden kortteeri | Jessie Bannister |  |
| 1990 | Hei, kuka puhuu myös (Look Who’s Talking Too) | Mollie Ubriacco |  |
| 1990 | Vaarallinen syrjähyppy  | Marjorie Turner |  |
| 1993 | Hei, kuka puhuu nyt (Look Who’s Talking Now) | Mollie Ubriacco |  |
| 1994 | 3 Chains o' Gold | Vanessa Bartholomew |  |
| 1995 | Village Of The Damned | Dr. Susan Verner |  |
| 1995 | It Takes Two | Diane Barrows |  |
| 1997 | Harry pala palalta | Joan |  |
| 1997 | Myötä - ja vastoinkäymisissä | Caroline Sexton |  |
| 1999 | Kuolettavan kaunis | Gladys Leeman |  |
| 2002 | Back By Midnight | Gloria Beaumont |  |
| 2010 | Nailed | Rita |  |
Filmatisoinnit > Televisio

| Vuosi | Nimi | Rooli | Lisätietoa |
| --- | --- | --- | --- |
| 1979 | Match Game | Itse, kilpailijana |  |
| 1983 | Masquerade | Casey Collins | (2 jaksossa) |
| 1984 | Sins of the Past | Patrice Cantwell |  |
| 1985 | Bunny's Tale, AA Bunny's Tale | Gloria Steinem |  |
| 1985 | Liftari | Angelica | Ehdokkuus—CableACE-palkinto, draamasarjan paras naispääosa |
| 1985 | Jaettu maa | Virgilia Hazard | (minisarja) |
| 1986 | Jaettu maa II | Virgilia Hazard | (minisarja) |
| 1986 | Paratiisipummi tv-elokuva | Jamie Harrison |  |
| 1986 | Poliisimurha tv-elokuva | Maggie Carter |  |
| 1987 | Liftari tv-sarja | Jane L. | Jakso "The Legendary Billy B." |
| 1987 | Välirikko tv-elokuva | Eliot 'Ellie' Denato |  |
| 1987–1993 | Terveydeksi | Rebecca Howe | Emmy-palkinto, Paras naisnäyttelijä komedia-sarjassa (1991) Golden Globe Parhaan naisnäyttelijän palkinto– Musikaali- tai komediatelevisiosarjat (1991) Ehdokkuus Emmy-palkinto, Paras naisnäyttelijä, komedia-sarjassa (1988, 1990, 1992, 1993) Ehdokkuus—Golden Globe Parhaan naisnäyttelijän palkinto– Musikaali- tai komediatelevisiosarjat (1990, 1992, 1993) |
| 1994 | David's Mother | Sally Goodson | Emmy-palkinto, Paras minisarja- tai tv-elokuvan naispääosa Ehdokkuus— Golden Globe-palkinto. Paras minisarja- tai tv-elokuvan naispääosa |
| 1996 | Peter And The Wolf | Annie / Bird / Duck / Cat |  |
| 1996 | Radiant City | Gloria Goodman |  |
| 1997 | The Last Don | Rose Marie Clericuzio | (minisarja) Ehdokkuus Emmy-palkinto Paras naissivuosa minisarja tai tv-elokuva |
| 1997 | Toothless | Dr. Katherine Lewis | (TV elokuva) |
| 1997–2000 | Veronican salaisuudet  | Veronica Chase | (myös tuottaja) Ehdokkuus—Emmy-palkinto, Paras naisnäyttelijä, komedia-sarjassa (1997) Ehdokkuus—Golden Globe Parhaan naisnäyttelijän palkinto– Musikaali- tai komediatelevisiosarjat (1998) Ehdokkuus—Screen Actors Guild |
| 1998 | Last Don II | Rose Marie Clericuzio | (minisarja) |
| 2001 | Blonde | Elsie | (minisarja) |
| 2002 | Noitavainot | Ann Putnam | (minisarja) |
| 2003 | Profoundly Normal | Donna Lee Shelby Thornton | (myös päätuottajana) |
| 2004 | Family Sins | Brenda Geck |  |
| 2004 | While I Was Gone | Jo Beckett |  |
| 2004 | Ilman johtolankaa | Noreen Raab | Jakso "Risen" |
| 2005 | Fat Actress | Itse | (myös osatuottaja ja käsikirjoittaja Brenda Hamptonin kanssa)   (7 jaksoa) |
| 2006 | Kellarin kunkku | Itse | Jaksossa "Apartment Complex" |
| 2007 | Aikuinen nainen | Byrdie Langdon |  |
| 2007 | Minister Of Divine | Sydney Hudson |  |
| 2010 | Aviotuomari | Itse (vierailevana avioliittotuomarina) |  |
| 2010 | Elämää suurempi Kirstie Alley | Itse (dokumentti) | Tositelevisio |
| 2011–2012 | Tanssii tähtien kanssa USA | Kilpailijana | Kaudet 12 & 15: Julkkisten tositelevisio |
Alley osallistui Britannian julkkis- Big Brother -tositelevisiokilpailuun vuonna 2018 ja tuli toiseksi.
Aiheesta muualla

Kuvia tai muita tiedostoja aiheesta Kirstie Alley Wikimedia Commonsissa
Kirstie Alley Internet Movie Databasessa. (englanniksi)
Kirstie Alley – Fab Actress (Arkistoitu – Internet Archive)
Kirstie Alley NNDB:ssä
Kirstie Alley News (Arkistoitu – Internet Archive) (englanniksi)
Kota

Norjan saamelaisperhe noin vuodelta 1890–1900 kodan edustalla.
Savustuskota katettuna päreillä.
Kota Puolangan Pirttijärven rannalla.
Kota sisältä.
Kota on pieni perinteinen asumus tai virkistyskäyttöön tarkoitettu rakennus.
Kota asumuksena

Perinteinen kota on joko rakennettu riukujen varaan korvakodaksi tai keila- eli pirrikodaksi, ja katettu esimerkiksi nahalla, tuohilevyillä, kankaalla tai turpeella. Kota voi olla myös puista salvettu turve- eli multakota. Kodan keskellä on yleensä tulisija. Kota voi olla kupumainen tai telttamainen. Intiaanitelttoja ei kuitenkaan kutsuta kodiksi vaan teltoiksi tai tiipiiksi.
Suomalaiset siirtyivät jo esihistoriallisena aikana käyttämään pysyvämpiä rakennustyyppejä varsinaisina asumuksina, mutta kotaa käytettiin vielä pitkään pihapiirissä ruoanlaittoon tarkoitettuna tilana, keittokotana sekä tilapäisasumuksena metsästys- ja kalastusmatkoilla ja poropaimenien siirrettävänä asumuksena.
Sana kota on hyvin vanha asumusta tarkoittava sana, josta nykysuomen sana koti on johdettu, ja sillä on vastineet kaikissa suomen lähisukukielissä ja useimmissa etäsukukielissä. Suomen kirjakielessä kota on esiintynyt Agricolan ajoista lähtien.
Kota virkistyskäytössä

Kotamaiset rakennukset ovat yleisiä virkistyskäytössä, yleensä taukopaikkana, jossa on tulisija tai grilli ja istuinpenkit. Tyypillinen kota on puurakenteinen monikulmainen rakennus, jossa tulisija on keskellä, penkit kiertävät seinänvieriä, jokaisella seinällä on ikkuna ja yhdellä ovi. Kota voidaan salvaa hirrestä tai tehdä lankuista ja laudoista. Kodassa on usein huopakatto, joskus tosin sekin on tehty laudoista. Perustuksena voi olla betonilaatta tai nurkkakivet. Kotia valmistetaan myös teollisesti.
Kota (hedelmä)

Kota on yksi kasvien hedelmätyypeistä. Se on kuiva (vrt. mehevä), aukeava ja muodostuu kahdesta tai useammasta yhteenkasvaneesta emilehdestä. Aukeamistavan mukaan eroteltavia erilaisia kotatyyppejä ovat muun muassa rakokota, kansikota, reikäkota, tuppilokota ja sinkokota. Puuvartisista kasveista kotatyypin hedelmä on esimerkiksi poppeleilla, pajuilla ja syreeneillä. Ruohokasveista esimerkiksi unikoilla on tunnusomainen pallomainen kota, jonka tähtimäisen luottilevyn alla olevista rei'istä varisevat siemenet (reikä- eli reikäluomainen kota).
Kuvia

Hullukaalilla (Hyoscyamus niger) on kansikota
Unikoiden (Papaver) kodat ovat reikäkotia
Lehtopalsamilla (Impatiens noli-tangere) on sinkokota
Aiheesta muualla

Kuvia tai muita tiedostoja aiheesta Kota (hedelmä) Wikimedia Commonsissa
Fruits theseedsite.co.uk.  Botanical terms and other technical things – Theseedsite.co.uk. Viitattu 23.8.2019. (englanniksi)
Konsta Talvio

Antti Konstantin (Konsta) Talvio, sukunimi aik. Wahlberg (5. kesäkuuta 1892 Mäntsälä – 9. elokuuta 1970 Hyvinkää) oli suomalainen maanviljelijä ja Sosialistisen työväen ja pienviljelijöiden eduskuntaryhmän sekä Suomen kansan demokraattisen liiton kansanedustaja.
Talvion vanhemmat olivat torppari Antti Wahlberg ja Amanda Maria Siiranen. Hän kävi kansakoulun ja oli torpparina ja myöhemmin maanviljelijänä Mäntsälässä. Talvio oli vankilassa poliittisista syistä 1918–1920 ja 1930–1933. Hänet erotettiin 1930 eduskunnasta ns. kommunistilakien nojalla ja tuomittiin valtiopetoksen valmistelusta Tammisaaren pakkotyölaitokseen.
Talvio oli Sosialistisen työväen ja pienviljelijöiden eduskuntaryhmän kansanedustajana 1929–1930 ja Suomen kansan demokraattisen liiton kansanedustajana 1945–1948 edustaen Uudenmaan läänin vaalipiiriä. Talvio oli myös Mäntsälän kunnanvaltuuston jäsenenä ja hän kuului Suomen kommunistisen puolueen keskuskomiteaan ja Uudenmaan piiritoimikuntaan sekä toimi Suomen kansan demokraattisen liiton liittoneuvoston puheenjohtajana.
Talvio oli naimisissa vuodesta 1920 Maria Vilhelmina Koskisen (entinen Sinisalo) kanssa.
Teoksia

Suomalaisen torpparin vapaustaistelu. Kommunisti 24/1968
Konsta Vesa

Konstantin (Konsta) Vesa (11. tammikuuta 1885 Länsi-Teisko – 19. marraskuuta 1968) oli suomalainen metsätyönjohtaja ja maastohiihtäjä. Hänen veljensä Heikki ja Seth Vesa olivat myös tunnettuja hiihtäjiä.
Konsta Vesan vanhemmat olivat Teiskon Yli-Rantalan torppari Juho Vesa ja Karoliina Vesa. Perheessä oli kahdeksan poikaa ja kolme tytärtä. Juho Vesa otti Teiskossa Ala-Rantalan tilan vuokralle kahdeksikymmeneksi vuodeksi ja hän toimi myös puuseppänä valmistaen veneitä ja ajokaluja.
Konsta Vesa sijoittui 1905 Pohjoismaisissa hiihdoissa kolmanneksi Kalle Jussilan ollessa voittaja. Samoissa kisoissa hänen veljensä Heikki Vesa jäi 60 kilometrin hiihdossa toiseksi hävittyään Antti Aholalle. Konsta Vesa voitti vuonna 1906 Oulun hiihdon 30 kilometriä ajalla 2.01,29. Vuonna 1908 hän oli Oulussa 30 kilometrillä toinen ja 60 kilometrillä kolmas. Helsingin kansainvälisissä hiihdoissa 1906 Konsta Vesa oli viidentenä 60 kilometrin hiihdossa veljensä Heikki Vesan voittaessa kilpailun. Seuraavana päivänä pidetyn 30 kilometrin kilpailun Konsta Vesa voitti Heikki Vesan jäädessä toiseksi. Samana vuonna Riihimäellä ja Tampereella pidetyissä 30 kilometrin hiihdoissa Heikki Vesa oli ensimmäinen ja Konsta Vesa toinen. Vuonna 1907 Konsta Vesa voitti Iisalmessa 30 kilometrin hiihdon mutta samana talvena pidetyissä Helsingin kansainvälisissä kilpailuissa hän jäi toiseksi Heikki Vesan ollessa kilpailun voittaja. Vuonna 1910 Viipurissa pidetyissä kilpailuissa Konsta Vesa jäi toiseksi Eetu Niskan voittaessa kilpailun.
Konsta Vesa kävi 1923 Evon metsäkoulun. Hän oli työnjohtajana Kurussa Leppälahden sahalla viiden vuoden ajan, Kähmän sahalla kahden vuoden ajan ja sitten Teiskon Metsänhoitoyhdistyksen ja Keskusmetsäseura Tapion suonkuivaustyönjohtajana. Vuonna 1933 Vesa tuli Kurun pappilan metsätyönjohtajaksi.